Epitelio xerminal do testículo. 1 lámina basal, **2 espermatogonia**, 3 espermatocito primario, 4 espermatocito secundario, 5 espermátida, 6 espermátida madura, 7 célula de Sertoli, 8 unión hermética (barreira hematotesticular)
Corte histolóxico a través do parénquima testicular dun porco. 1 Lume do túbulo seminífero contorneado, 2 espermátidas, 3 espermatocitos, 4 espermatogonias, 5 célula de Sertoli, 6 miofibroblastos, 7 células de Leydig, 8 capilares 
Unha **espermatogonia** é unha célula xerminal masculina indiferenciada. As espermatogonias sofren a espermatoxénese, ao final da cal se orixinan os espermatozoides maduros nos túbulos seminíferos dos testículos. As espermatogonias divídense por mitose e son células diploides, mentres que os espermatocitos se dividen por meiose.

Existen tres substipos de espermatogonias en humanos:

* Células de **tipo Ad** (*dark*), con núcleos escuros. Estas células son unha reserva de células nais espermatogoniais que non adoitan realizar unha activa mitose.
* Células de **tipo Ap** (*pale*), con núcleos pálidos. Son células nais espermatogoniais que están realizando unha activa mitose. Estas células divídense producindo as células de tipo B.
* Células de **tipo B**, que crecen e convértense en espermatocitos primarios.

Cando as espermatogonias se dividen, a citocinese é inclompleta e quedan unidas por pontes citoplasmáticas, formando sincitios. O mesmo ocorre cos espermatocitos e as espermátidas durante a espermatoxénese.

Fármacos anticancerosos
-----------------------

Fármacos anticancerosos como a doxorrubicina e a vincristina poden afectar adversamente á fertilidade masculina ao causaren danos no ADN das células nais espermatogoniais proliferativas. A exposición experimental de espermatogonias indiferenciadas de ratas á doxorrubicina e á vincristina indicou que estas células poden responder aos danos no ADN incrementando a expresión de xenes de reparación do ADN e que esta resposta probablemente prevén parcialmente a acumulación de roturas no ADN. Ademais da resposta de reparación do ADN, a exposición de espermatogonias á doxorrubicina pode tamén inducir a morte celular programada (apoptose).

Galería
-------

* Sección transversal dun túubulo seminífero do testículo de rata. X 250.
* Esquema da espermatocitoxénese
* Esquema da espermatoxénese. As células derivadas dunha espermatogonia están unidas por pontes citoplasmáticas.

Notas
-----

1. ↑  Definición de espermatogonia no *Dicionario de Galego* de Ir Indo e a Xunta de Galicia.
2. ↑  Mahla, R.S. (2012). "Spermatogonial Stem Cells (SSCs) in Buffalo (Bubalus bubalis) Testis". *PLOS ONE* **7** (4): e36020. PMC 3334991. PMID 22536454. doi:10.1371/journal.pone.0036020.
3. ↑  Beaud H, van Pelt A, Delbes G (2017). "Doxorubicin and vincristine affect undifferentiated rat spermatogonia". *Reproduction* **153** (6): 725–735. PMID 28258155. doi:10.1530/REP-17-0005.
4. ↑  Habas K, Anderson D, Brinkworth MH (2017). "Germ cell responses to doxorubicin exposure in vitro" (PDF). *Toxicol. Lett.* **265**: 70–76. PMID 27890809. doi:10.1016/j.toxlet.2016.11.016. hdl:10454/10685.

|  |  |
| --- | --- |
| Control de autoridades | 
* Wd: Q5560024
* EBID: ID
* JSTOR: spermatogonia
* MAG: 2780639636

 |

|  |  |
| --- | --- |
| Identificadores | 
* FMA: 72291
* MeSH: D013093
* MeSH: A05.360.490.890.900
* UMLS: C0037866

 |


---

|  |  |
| --- | --- |
|  |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---